b'\n_START_ARTICLE_\nMislinjska dolina\n_START_PARAGRAPH_\nMislinjska dolina je predalpska dolina v pore\xc4\x8dju reke Mislinje v severovzhodni Sloveniji._NEWLINE_Mislinjska dolina se iz Mislinjskega grabna v zgornjem delu med Pohorjem in vzhodnimi Karavankami raz\xc5\xa1iri v osrednjem delu v Slovenjgra\xc5\xa1ko kotlino. Dolina poteka pod obronki Ur\xc5\xa1lje gore na zahodni in Pohorja na vzhodni strani. Razmejuje \xc5\xa0tajersko in Koro\xc5\xa1ko._NEWLINE_Najve\xc4\x8dji ob\xc4\x8dini v dolini sta Slovenj Gradec in Mislinja.\n_START_SECTION_\nZgodovina\n_START_PARAGRAPH_\nV antiki je po dolini potekla cesta Celeia - Colatio - Virunum, ki je ostala pomembna povezava tudi v srednjem veku. Dana\xc5\xa1nja magistralna cesta je speljana po zahodni terasi reke Mislinje._NEWLINE_Odkar so leta 1968 opustili in nato podrli \xc5\xbeelezni\xc5\xa1ko progo med Velenje in Oti\xc5\xa1kim Vrhom povezuje Savinjsko, Me\xc5\xbei\xc5\xa1ko in Dravsko dolino le magistralna cesta Velenje - Dravograd, ki dose\xc5\xbee na mislinjskem klancu imenovanim \xc5\xa0entlenart vrh vi\xc5\xa1ino 600 mnm.'